**ਕਿੰਡਰਗਾਰਟਨ ਅਤੇ ਸਕੂਲ ਮਿਸ਼ਨ ਸਟੇਟਮੈਂਟ:**

Kororoit Creek ਪ੍ਰਾਇਮਰੀ ਸਕੂਲ ਅਤੇ ਕਿੰਡਰਗਾਰਟਨ ਦਇਆਵਾਨ, ਖ਼ੁਦਮੁਖ਼ਤਿਆਰ ਅਤੇ ਸਵੈ-ਪ੍ਰੇਰਿਤ ਸਿੱਖਆਰਥੀਆਂ ਦੇ ਵਿਕਾਸ ਲਈ ਸਹੂਲਤ ਪ੍ਰਦਾਨ ਕਰਦਾ ਹੈ ਜੋ ਬਹੁਤ ਪੜ੍ਹੇ ਲਿਖੇ ਹਨ ਅਤੇ ਆਪਣੇ ਆਲੇ-ਦੁਆਲੇ ਨੂੰ ਆਲੋਚਨਾਤਮਕ ਤਰੀਕੇ ਨਾਲ ਚੁਣੌਤੀ ਦੇਣ, ਉਨ੍ਹਾਂ 'ਤੇ ਆਪਣੇ ਵਿਚਾਰ ਪਾਉਣ ਅਤੇ ਉਨ੍ਹਾਂ ਦਾ ਮੁਲਾਂਕਣ ਕਰਨ ਦੇ ਸਮਰੱਥ ਹਨ।

ਅਸੀਂ ਆਪਣੇ ਸਾਰੇ ਸਿੱਖਆਰਥੀਆਂ ਨੂੰ ਉੱਚ-ਗੁਣਵੱਤਾ ਵਾਲੀ, ਵਿਆਪਕ, ਅਰਥਪੂਰਣ ਸਿੱਖਿਆ ਪ੍ਰਦਾਨ ਕਰਾਂਗੇ ਤਾਂ ਜੋ ਉਨ੍ਹਾਂ ਨੂੰ ਮੌਜੂਦਾ ਅਤੇ ਵਿਆਪਕ ਭਾਈਚਾਰੇ ਵਿੱਚ ਰਹਿਣ, ਅਤੇ ਇਸ ਵਿੱਚ ਯੋਗਦਾਨ ਪਾਉਣ ਲਈ ਤਿਆਰ ਕੀਤਾ ਜਾਵੇ।

**ਕਿੰਡਰਗਾਰਟਨ ਦੀ** ਫਿਲਾਸਫ਼ੀ**:**

ਸਾਡੇ ਕਿੰਡਰਗਾਰਟਨ ਵਿੱਚ ਤੁਹਾਡਾ ਸੁਆਗਤ ਹੈ, ਇਹ ਤੁਹਾਡੇ ਸੋਚਣ, ਸਵਾਲ ਕਰਨ, ਖੇਡਣ ਅਤੇ ਸਿੱਖਣ ਲਈ ਥਾਂ ਹੈ। ਇੱਥੇ ਤੁਸੀਂ ਸੁਰੱਖਿਅਤ ਹੋ ਅਤੇ ਆਪਣੇ ਦੋਸਤਾਂ ਵਿਚਕਾਰ ਆਪਣੇ ਤਰੀਕੇ ਨਾਲ ਰਹਿ ਸਕਦੇ ਹੋ।

ਜਾਣੋ ਕਿ ਤੁਹਾਨੂੰ ਅੰਦਰਲੀਆਂ ਅਤੇ ਬਾਹਰਲੀਆਂ ਥਾਂਵਾਂ ਦੇਖਣ ਦਾ ਮੌਕਾ ਮਿਲੇਗਾ - ਜੋ ਖੂਬਸੂਰਤ, ਹੈਰਾਨੀਜਨਕ ਅਤੇ ਰੋਚਕ ਹਨ। ਅਧਿਆਪਕ ਤੁਹਾਨੂੰ ਚੁਣੌਤੀ ਦੇਣਗੇ ਅਤੇ ਤੁਹਾਨੂੰ ਭਾਗ ਲੈਣ ਅਤੇ ਮੌਜ-ਮਸਤੀ ਕਰਨ ਲਈ ਸਮਰਥਨ ਦੇਣਗੇ। ਉਹ ਤੁਹਾਡੇ ਵਿਚਾਰਾਂ ਨੂੰ ਸੁਣਨਗੇ ਅਤੇ ਉਹਨਾਂ ਨੂੰ ਗੰਭੀਰਤਾ ਨਾਲ ਲੈਣਗੇ, ਫਿਰ ਧਿਆਨ ਨਾਲ ਸੋਚਣਗੇ ਕਿ ਉਹਨਾਂ ਨੂੰ ਅੱਗੇ ਲਿਆਉਣ ਵਿੱਚ ਤੁਹਾਡੀ ਮਦਦ ਕਿਵੇਂ ਕਰਨੀ ਹੈ। ਇੱਥੇ, ਤੁਸੀਂ ਇੱਕ ਵਿਸ਼ਵਵਿਆਪੀ ਭਾਈਚਾਰੇ ਵਿੱਚ ਆਪਣੀ ਥਾਂ ਬਣਾਉਣਾ, ਸਕੂਲ ਲਈ ਤਿਆਰ ਹੋਣਾ, ਜ਼ਿੰਦਗੀ ਲਈ ਹੁਨਰ ਸਿੱਖਣਾ, ਸੰਸਾਰ ਨੂੰ ਸਮਝਣਾ ਸ਼ੁਰੂ ਕਰੋਗੇ। ਇੱਕ ਵਧੀਆ ਭਵਿੱਖ ਲਈ ਕੰਮ ਕਰਦੇ ਹੋਏ, ਅਸੀਂ ਤੁਹਾਡੇ ਨਾਲ ਕੁਦਰਤੀ ਸੰਸਾਰ ਦੇ ਅਜੂਬਿਆਂ ਨੂੰ ਦੇਖਾਂਗੇ।

ਅਸੀਂ ਤੁਹਾਡੇ ਪਰਿਵਾਰ ਦਾ ਸਵਾਗਤ ਕਰਦੇ ਹਾਂ ਅਤੇ ਉਨ੍ਹਾਂ ਨੂੰ ਤੁਹਾਡਾ ਸੱਭਿਆਚਾਰ, ਭਾਸ਼ਾ, ਗਿਆਨ ਅਤੇ ਦਿਲਚਸਪੀਆਂ ਨੂੰ ਸਾਂਝਾ ਕਰਨ ਲਈ ਸੱਦਾ ਦਿੰਦੇ ਹਾਂ। ਯਾਦ ਰੱਖੋ, ਅਸੀਂ ਸਿੱਖਣ ਦੀ ਇਸ ਯਾਤਰਾ ਵਿੱਚ ਇੱਕ ਦੂਸਰੇ ਦੇ ਨਾਲ ਹਾਂ, ਅਤੇ ਹਰ ਕਦਮ ਤੇ ਤੁਹਾਨੂੰ ਸਮਰਥਨ ਦੇਵਾਂਗੇ।